**Edward Hooper** (født 1951) er en britisk journalist og forfatter, best kjent for boken *The River* (1999), som tar for seg opprinnelse og spredning av smittesykdommen aids, og spekulasjoner i om at aids *kan* ha blitt skapt som følge av eksperimentene forskere gjennomførte med OPV (Oral poliovaksine) på slutten av 1950-tallet.

Teorier om aids og OPV
----------------------

Hooper fattet interessen for emnet da han i 1992 leste en artikkel i det amerikanske magasinet *Rolling Stone* skrevet av journalisten Tom Curtis. Curtis beskrev en teori utviklet av Louis Pascal, som gikk ut på at hiv ble utilsiktet overført til mennesker i forbindelse med testing av oral poliovaksine på mennesker i Belgisk Kongo på slutten av 1950-tallet. Dette er kjent som den såkalte «OPV-aids-teorien».

Hooper gjorde undersøkelser i Afrika i syv år før utgivelsen av *The River*. I likhet med Pascal, mistenker han at OPV-testing i sjimpansenyrer og blod *kan* ha vært veien for SIV *(simian immunodeficiency virus)* inn i mennesket, som deretter muterte til hiv i perioden 1957-1959. I boken beskrives også flere tilfeller på slutten av 1950-tallet og begynnelsen av 1960-tallet hvor personer har dødd av typiske aids-symptomer, som eksempelvis PCP (Pneumocystis pneumonia), candidiasis, og CMV (cytomegalovirus).

Kritikk
-------

Hooper ble invitert til å delta ved et symposium ved Royal Society i London, den første gang en ikke-vitenskapsperson ble invitert til en slik diskusjon. Hoopers presentasjon og data ble kraftig kritisert og avvist av forskerne. Vaksineeksperten Stanley Plotkin skrev at på denne tiden at «Vitnemål fra øyenvitner, tidsdokumenter, epidemiologiske analyser, og tilhørende fylogenetiske, virologiske og PCR-data er alle overens om å avvise [OPV AIDS] hypotesen som falsk og uten faktisk grunnlag.» Det vitenskapelige samfunnet har generelt stilt seg bak denne konklusjonen.

Hooper fortsetter likevel å fremme hypotesen på sitt nettsted, aidsorigins.com, og hvor han kritiserer forskningen og holdningen til mange forskere, og mener det er konspirasjon for å hindre at hypotesen blir kjent.

Referanser
----------

1. ↑  Hillis DM (2000): «AIDS. Origins of HIV». *Science* **288** (5472): 1757–9. doi:10.1126/science.288.5472.1757. PMID 10877695.
2. ↑  Birmingham K (2000): «Results make a monkey of OPV-AIDS theory». *Nat Med* **6** (10): 1067. doi:10.1038/80356. PMID 11017114.
3. ↑  Cohen J (2001): «AIDS origins. Disputed AIDS theory dies its final death». *Science* **292** (5517): 615. doi:10.1126/science.292.5517.615a. PMID 11330303.
4. ↑  *Origin of Human Immunodeficiency Virus (HIV/AIDS)*, Nettstedet til Centers for Disease Control and Prevention
5. ↑  Plotkin SA, Teuwen DE, Prinzie A, Desmyter J (2001): «Postscript relating to new allegations made by Edward Hooper at The Royal Society Discussion Meeting on 11 September 2000». *Philos. Trans. R. Soc. Lond. B, Biol. Sci*. **356** (1410): 825–9. doi:10.1098/rstb.2001.0875. PMC 1088472. PMID 11405926.
6. ↑  Plotkin SA (2001): «Untruths and consequences: the false hypothesis linking CHAT type 1 polio vaccination to the origin of human immunodeficiency virus». *Philos. Trans. R. Soc. Lond. B, Biol. Sci.* **356** (1410): 815–23. doi:10.1098/rstb.2001.0861. PMC 1088471. PMID 11405925.
7. ↑  AIDSorigins.com, Edward Hoopers nettsted

Bibliografi
-----------

* *The River*, Little Brown and Company, 1999, ISBN 0-316-37261-7.

Eksterne lenker
---------------

* AIDSorigins.com: Hoopers nettsted
* The Origins of AIDS (IMDBs oppslag for dokumentarfilm fra 2003 med intervjuer av Hooper)

|  |  |
| --- | --- |
| Oppslagsverk/autoritetsdata | BIBSYS **·** BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC
 |